— 159 - 



og sidder enligt eller 2—3 sammen. Nogle Nodi er flere Aar i 

 Træk Udgangssted for nye Grene, som saaledes kommer til at staa 

 i Knipper. Om Skudbygningen ved jeg iøvrigt meget lidt. 



Den grønne Barks anatomiske Bygning er kort beskrevet af 

 Volkens (P. 151), og Boss (P. 17) beskriver en ubestemt Ephedra- 

 Art. Fig. 30 viser den assimilerende Bark af en ung og en lidt ældre 

 Gren. Ydervæggen er meget tyk og stærkt kutikulariseret. Palis- 

 sadecellerne bliver indefter mere rundagtige og tillige mindre blad- 

 grøntholdige. Saavel under Overhuden som længere inde findes 

 en Mængde Sklerenkymceller, som forløber paa langs i Organet, i 

 den ældre Gren er deres Lumen saa godt som forsvundet. • 



Ammodendron Gonollyi Bge. (Sand-Acacien). 



Denne Art findes i Sandørken, helst paa dybt Sand. Den 

 bliver 2 — 4 (—8) m høj og er en Busk (paa roligere Bund) eller 

 hyppigere et Træ, som er slankt og oftest eenstammet. Den har 

 paa Grund af Bladenes Haarklædning et hvidgraat Udseende, og 

 Kronen er gennemsigtig og giver næsten ingen Skygge. Grenene 

 er hængende i deres ydre Del, lange, tynde og bøjelige, de pisker 

 for Vinden. I Fig. 10 ses to Grene. Paletzkij har maalt Bødder 

 paa 19 m Længde. 



Bladene er spredte, finnede med kun to Smaablade, som er 

 lancet-linjedannede og tæt silkehaarede. Rachis kan ende i en 

 centimeterlang spinkel Torn, som Aaret efter ofte endnu forefindes. 

 Akselbladene mangler eller er tilstede som to smaa Torne. 



Aarsskuddenes ydre Del dør vistnok altid bort inden næste 

 Vegetationsperiode, ogsaa naar den ikke er Blomsterstand, hvad 

 den i Almindelighed er (se Fig. 10). Andet Aars Skud udgaar fra 

 den midterste Del af første Aars Skud. Kraftige Aarsskud kan 

 være forgrenede, men der er intet, der tyder paa, at vi her har Assi- 

 milationsgrene med kun een Sommers Levetid. Planten har jo 

 ogsaa virkelige Blade. 



Blomsterne er violette og staar i Klase. Kun de nedre Blom- 

 ster i Klasen sætter Frugt; disse er tillige de tidligst udviklede 

 (April), de senere udviklede Blomster brændes bort af Sommervar- 

 men. De frugtbærende Grene paa Fig. 10 viser den tomme Blom- 

 sterstandsakse ovenfor Frugterne, og man ser tillige, hvor faa Frug- 

 ter der er i Sammenligning med Blomster. 



Frugten er en gul, eenfrøet, uopspringende, vinget „Bælg", som 

 modnes i Maj. I moden Tilstand er den skruesnoet, hvilket i Forbin- 



